Document ID: /roh_data/filtered/fineweb-2-filterrobots_roh.jsonl.gz/32022

Questa primavaira ha Surselva Turissem SA udì ch'ins possia inoltrar ina candidatura per il champ federal da battasendas. Sin l'idea da far quella haja ella survegnì tras a tras bunas reacziuns ord la regiun, di Anja Beivi – la manadra da Surselva Turissem SA.
Ins pudess demussar a la regiun che ins po fascinar ils giuvens per la natira.
64 paginas cumpiglia la candidatura. Plirs protagonists èn involvads. Uschia fiss la regiun per il champ davent da Trin enfin a Vuorz per lung dal Rain. Ina gronda plazza da gieu d'aventuras saja pussaivla en questa regiun, di Beivi. L'organisaziun fiss era ina sfida ord vista logistica e l'infrastructura.
Tenor ils organisaturs per il champ sajan bunamain 20 dossiers vegnids inoltrads. Enfin l'atun vegnan quels ussa evaluads.
RR actualitad 17:00